Ibanų kalba

Ibanų kalba (jaku iban) – austroneziečių šeimos, malajų-polineziečių pogrupio kalba, vartojama ibanų, gyvenančių Borneo salos šiaurės rytinėje dalyje. Kalbančiųjų skaičius – apie 2,5 mln. žmonių (2019 m.). Vartojama daugiausia Malaizijos Saravako valstijoje taip pat Sabaho valstijos Tavau rajone, Indonezijos Vakarų Kalimantano valstijos šiaurėje bei centre ir centriniuose Brunėjaus rajonuose. Saravake ibanų kalba tapusi koinė tipo kalba – tarme, kuria susišneka įvairios krašto tautos.

Ibanų kalba užrašoma lotynišku raidynu, tačiau 1947–1962 m. Dungingas Anakas Gungu sukūrė Dungingo raštą ibanų kalbai. Tačiau jis naudojamas retai.Iban (Jaku Iban), omniglot.com

Ibanų kalba paplito su ibanų migracija į dabartinę Malaiziją. XIX a. vid., britų valdymo metais, ši kalba išpopuliarėjo. Dabar ši kalba mokoma mokyklose, leidžiama spauda, literatūra, kuriama muzika.Spoken L1 Language: Iban, glottolog.org Ibanų kalba laikomos pamaldos ibanų bažnyčiose. Šios kalbos šūkiai naudojami Saravako politikoje, sporte.

 Šaltiniai 

Kategorija:Malajų-Polineziečių kalbos